
VENDIM
Nr. 659, datë 10.11.2017

PËR DISA NDRYSHIME NË VENDIMIN NR. 103, DATË 4.2.2015, TË KËSHILLIT TË MINISTRAVE, “PËR KRIJIMIN DHE MËNYRËN E ORGANIZIMIT E TË FUNKSIONIMIT TË INSPEKTORATIT SHTETËROR TË MJEDISIT DHE PYJEVE”, TË NDRYSHUAR

Në mbështetje të nenit 100 të Kushtetutës, të nenit 10, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, të nenit 6, të ligjit nr. 90/2012, “Për organizimin dhe funksionimin e administratës shtetërore”, dhe të neneve 11 e 51, pika 3, të ligjit nr. 10433, datë 16.6.2011, “Për inspektimin në Republikën e Shqipërisë”, me propozimin e ministrit të Turizmit dhe Mjedisit, Këshilli i Ministrave

VENDOSI:

1. Në vendimin nr. 103, datë 4.2.2015, të Këshillit të Ministrave, të ndryshuar, bëhen ndryshimet e mëposhtme:
a) Në titull dhe kudo në përmbajtje të vendimit, emërtimi “Inspektorati Shtetëror i Mjedisit dhe Pyjeve” dhe shkurtimi “ISHMP” zëvendësohen, përkatësisht, me “Inspektorati Shtetëror i Mjedisit, Pyjeve dhe Ujërave” dhe “ISHMPU”;
b) Kudo në përmbajtje të vendimit, emërtimet “Ministria e Mjedisit” dhe “ministri i Mjedisit” zëvendësohen me “Ministria që mbulon fushën e mjedisit” dhe “ministri përgjegjës për mjedisin”;
c) Kudo në përmbajtje të vendimit, fjalët “... në fushën e mjedisit dhe pyjeve ...” zëvendësohen me “... në fushën e mjedisit, pyjeve dhe ujërave ...”;
ç) Pikat 1, 2 dhe 3, të kreut II, ndryshohen, si më poshtë vijon:
“1. 	ISHMPU-ja ka për mision garantimin e respektimit të kërkesave ligjore në fushën e mbrojtjes nga kundërvajtjet administrative të mjedisit, pyjeve dhe ujërave. 
2. ISHMPU-ja është përgjegjëse për të gjitha funksionet e inspektimit që lidhen me dënimet ndaj kundërvajtjeve administrative në fushën përkatëse, në përputhje me përgjegjësitë e ministrisë përgjegjëse për mjedisin.
3.	 Përveç sa parashikohet në pikën 2, të këtij kreu, ISHMPU-ja është përgjegjëse për çdo funksion apo kompetencë tjetër, të përcaktuar nga legjislacioni në fuqi për inspektoratin shtetëror që mbulon fushën e mjedisit, lidhur me kundërvajtjet administrative.”.
d) 	Në kreun III bëhen këto ndryshime:
i) Shkronjat “dh” dhe “e”, të pikës 3, ndryshohen, si më poshtë vijon:
“dh)	 siguron zbatimin dhe kontrollin e zbatimit të akteve ligjore e nënligjore që rregullojnë veprimtarinë në fushën e inspektimit të mjedisit, pyjeve dhe ujërave lidhur me dënimin e kundërvajtjeve administrative;
e) ushtron çdo funksion tjetër, të përcaktuar në ligje të tjera të posaçme, që kanë të bëjnë me mbrojtjen e mjedisit nga kundërvajtjet administrative.”.
ii) Në pikën 7, pas fjalisë “- drejtorin përgjegjës për inspektimin e pyjeve” shtohet fjalia “- drejtorin përgjegjës për inspektimin e ujërave”.
2. Për nëpunësit civilë aktualë të Inspektoratit Shtetëror të Ujërave (ISHU), të cilët kryejnë funksionet e inspektimit për kundërvajtjet administrative në fushën e ujit, funksione të cilat kalojnë në Inspektoratin Shtetëror të Mjedisit, Pyjeve dhe Ujërave, zbatohen dispozitat e legjislacionit të nëpunësit civil në rastin e mbylljes dhe ristrukturimit të institucioneve.
3.	 Me hyrjen në fuqi të këtij vendimi shfuqizohen vendimi nr. 386, datë 6.5.2015, i Këshillit të Ministrave, “Për krijimin dhe mënyrën e organizimit e të funksionimit të Inspektoratit Shtetëror të Ujërave”, si dhe çdo dispozitë apo akt nënligjor, që vjen në kundërshtim me këtë vendim. Inspektorati Shtetëror i Ujërave vazhdon të kryejë funksionet e tij deri në momentin e fillimit të funksionimit të plotë të ISHMPU-së. 
4. Për efekt të këtij shfuqizimi, nëpunësit e tjerë të mbetur në ISHU të transferohen pranë agjencive të baseneve (siç do të detajohet me urdhrin përkatës të Kryeministrit), me qëllim ushtrimin e funksionit kontrollues të lejeve dhe zbatimit të tyre në nivel baseni, në përputhje me ligjin nr. 111/2012, “Për menaxhimin e integruar të burimeve ujore”, në koordinim me Këshillin Kombëtar të Ujit dhe Sekretariatin Teknik pranë tij, si dhe këshillat e baseneve. 
5. Numri i punonjësve dhe fondet buxhetore të Inspektoratit Shtetëror të Ujërave të dedikuara për ushtrimin e funksioneve të inspektimit për kundërvajtjet administrative në fushën e ujit i kalojnë Inspektoratit Shtetëror të Mjedisit, Pyjeve dhe Ujërave. Numri i punonjësve dhe fondet e Inspektoratit Shtetëror të Ujërave, të dedikuara për ushtrimin e funksionit kontrollues të lejeve dhe zbatimit të tyre në nivel baseni, i kalojnë agjencive të baseneve. 
6. Ngarkohen Kryeministria, ministri i Turizmit dhe Mjedisit dhe Inspektorati Shtetëror i Mjedisit, Pyjeve dhe Ujërave për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama









VENDIM
Nr. 663, datë 15.11.2017

PËR KALIMIN NË PRONËSI TË BASHKISË TIRANË TË PASURISË 
NR. 8/123, ZONA KADASTRALE 8330,
 ME EMËRTIMIN “INKUBATORI 
I BIZNESIT”, TIRANË

Në mbështetje të nenit 100 të Kushtetutës, të neneve 3, shkronja “ç”, dhe 17 të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Brendshëm, Këshilli i Ministrave 

VENDOSI:  

1. Kalimin në pronësi të Bashkisë Tiranë të pasurisë nr. 8/123, zona kadastrale 8330, me emërtimin “Inkubatori i biznesit”, Tiranë, sipas formularit bashkëlidhur këtij vendimi, me qëllim realizimin e funksioneve ekonomike. 
2. Bashkisë Tiranë i ndalohet të ndryshojë destinacionin e pronës të përcaktuar në pikën 1 të këtij vendimi.
3. Ngarkohen Ministria e Brendshme, Bashkia Tiranë dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

VENDIM
Nr. 667, datë 15.11.2017

PËR MIRATIMIN E NDRYSHIMIT TË STATUSIT, NGA KATEGORIA “TOKË BUJQËSORE” NË “TOKË URBANE”, TRUALL, TË PASURISË ME NUMËR 476/3, ZONA KADASTRALE 1158, BASHKIA SHKODËR

Në mbështetje të nenit 100 të Kushtetutës, të shkronjës “a”, të pikës 3, të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave  

VENDOSI:

1. Miratimin e ndryshimit të statusit, nga kategoria “tokë bujqësore” në “tokë urbane”, truall, të pasurisë me numër 476/3,  zona kadastrale 1158, Bashkia Shkodër, sipas certifikatës së pasurisë dhe hartës treguese, bashkëlidhur këtij vendimi. 
2. Me hyrjen në fuqi të këtij vendimi, Drejtoria e Administrimit dhe Mbrojtjes së Tokës, qarku Shkodër, të pasqyrojë në dokumentacionin kadastral (LN) ndryshimin, nga “tokë bujqësore” në “tokë urbane”, truall, të pasurisë me numër 476/3, zona kadastrale 1158, Bashkia Shkodër.
3. Zyra Vendore e Regjistrimit të Pasurive të Paluajtshme Shkodër të bëjë ndryshimin e llojit të pasurive në certifikatat e pasurive, sipas të dhënave për pasurinë e përcaktuar në pikën 1, të këtij vendimi.
4. Ngarkohen Ministria e Bujqësisë dhe Zhvillimit Rural, Këshilli i Qarkut Shkodër dhe Zyra Vendore e Regjistrimit të Pasurive të Paluajtshme Shkodër për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 
KRYEMINISTRI
Edi Rama

VENDIM
Nr. 668, datë 15.11.2017

PËR SHPRONËSIMIN, PËR INTERES PUBLIK, TË PRONARËVE TË PASURISË SË PALUAJTSHME, PRONË PRIVATE, QË NDODHET NËN OBJEKTIN “KISHA E SHËN PIUT X”, ELBASAN, DHE PËR KALIMIN NË PRONËSI, PA SHPËRBLIM, TË SIPËRFAQES SË TRUALLIT KISHËS KATOLIKE SHQIPTARE, NË ZBATIM TË MARRËVESHJES SË LIDHUR NDËRMJET REPUBLIKËS SË SHQIPËRISË DHE SELISË SË SHENJTË PËR RREGULLIMIN E MARRËDHËNIEVE TË NDËRSJELLA, RATIFIKUAR ME LIGJIN NR. 8902, 
DATË 23.5.2002

Në mbështetje të nenit 100 të Kushtetutës, të nenit 8, të ligjit nr. 8902, datë 23.5.2002, “Për ratifikimin e marrëveshjes së lidhur ndërmjet Republikës së Shqipërisë dhe Selisë së Shenjtë për rregullimin e marrëdhënieve të ndërsjella”,  të neneve 5, pika 1, 8, shkronja “dh”, dhe 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ligjit nr. 130/2016, “Për buxhetin e vitit 2017”, të ndryshuar, të nenit 5, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, të neneve 3, shkronja “b”, dhe 4, shkronja “ç”, të ligjit nr. 7980, datë 27.7.1995, “Për shitblerjen e trojeve”, të ndryshuar, dhe të neneve 761 e vijuese, të ligjit nr. 7850, datë 29.7.1994, “Kodi Civil i Republikës së Shqipërisë”, të ndryshuar, me propozimin e ministrit për Evropën dhe Punët e Jashtme, Këshilli i Ministrave

VENDOSI:
 
1. Shpronësimin, për interes publik, të pronarëve të pasurisë së paluajtshme, pronë private, që ndodhet nën objektin “Kisha e Shën Piut X”, Elbasan, dhe për kalimin në pronësi, pa shpërblim, të sipërfaqes së truallit Kishës Katolike Shqiptare, në zbatim të marrëveshjes së lidhur ndërmjet Republikës së Shqipërisë dhe Selisë së Shenjtë për rregullimin e marrëdhënieve të ndërsjella, ratifikuar me ligjin nr. 8902, datë 23.5.2002. 
2. Shpronësimi të bëhet në favor të Ministrisë për Evropën dhe Punët e Jashtme.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasurinë “tokë truall”, me sipërfaqe 5 000 m2, pjesë e pasurisë së paluajtshme me nr. 28/28, volum 2, faqe 226, zona kadastrale nr. 8525, Elbasan, me një vlerë të përgjithshme prej 70 960 000 (shtatëdhjetë milionë e nëntëqind e gjashtëdhjetë mijë) lekësh.
4. Vlera e përgjithshme e shpronësimit, prej 70 960 000 (shtatëdhjetë milionë e nëntëqind e gjashtëdhjetë mijë) lekësh, të përballohet nga llogaria e Ministrisë së Financave dhe Ekonomisë, “Fondi i shpronësimeve”, në  Bankën e Shqipërisë. 
5. Shpenzimet procedurale të shpronësimit, në vlerën 2 000 000 (dy milionë) lekë, të përballohen nga buxheti i miratuar për Ministrinë për Evropën dhe Punët e Jashtme.
6. Shpronësimi të fillojë menjëherë pas botimit të këtij vendimi në Fletoren Zyrtare. 
7. Pronarët e pasurisë, për të cilët është bërë shënimi “Konfirmuar nga  ZVRPP-ja”, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Ministrisë për Evropën dhe Punët e Jashtme.
8. Pas përfundimit të procedurave të shpronësimit të bëhet kalimi në pronësi, pa shpërblim, i pasurisë tokë truall, me sipërfaqe  5 000 m2, pjesë e pasurisë së paluajtshme me nr. 28/28, volum 2, faqe 226, zona kadastrale nr. 8525, Elbasan, në favor të Kishës Katolike Shqiptare, në zbatim të marrëveshjes së lidhur ndërmjet Republikës së Shqipërisë dhe Selisë së Shenjtë për rregullimin e marrëdhënieve të ndërsjella, ratifikuar me ligjin nr. 8902, datë 23.5.2002.
9. Ministria për Evropën dhe Punët e Jashtme dhe Zyra Vendore e Regjistrimit të Pasurive të Paluajtshme Elbasan të realizojnë regjistrimin e kësaj pasurie në favor të subjektit Kisha Katolike Shqiptare.



10. Ngarkohen Ministria për Evropën dhe Punët e Jashtme, Ministria e Financave dhe Ekonomisë, Kisha Katolike Shqiptare, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Elbasan për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.  

KRYEMINISTRI
Edi Rama








	
	
	DATABAZË E PRONARËVE DHE MASA E SHPËRBLIMIT PËR PASURITË E PALUAJTSHME
	
	
	

	
	
	
	
	
	
	
	
	
	
	
	
	
	

	TË DHËNAT E PRONARIT DHE TË PASURISË SË PALUAJTSHME (sipas konfirmimit zyrtar )

	 
	 
	 
	STATUSI JURIDIK
	TË DHËNAT PËR SHPËRBLIMIN

	NR.
	EMËR
	MBIEMËR
	DATA E LËSHIMIT
	SIP. E PRONËS (m2)
	ZONA KADASTRALE/REGJ. HIPOTEKOR
	NR. I PASURISË
	NR. I SUBJEKTEVE
	SIP. TOTALE E PASURISË PËR SHPRONËSIM m2
	PJESËT TAKUESE
	SIP. TAKUESE PËR SHPËRBLIM
	VENDNDODHJA E PASURISË (Zona Kadastrale)
	VLERA E TREGUT PËR TRUALL (lekë/m2)
	VLERA E SHPËRBLIMIT (lekë)

	NR.
	1
	2
	3
	4
	6
	7
	8
	9
	10
	11
	12
	13
	14

	1
	Teuta 
	Fora
	03.12.2012
	5700
	8525-766
	28/28
	1
	5000
	6/60
	500
	8525
	14,192.000
	          7,096,000 

	2
	Nebi
	Sefa
	
	
	
	
	1
	
	3/60
	250
	
	
	          3,548,000 

	3
	Hajali
	Ypi
	
	
	
	
	1
	
	3/60
	250
	
	
	          3,548,000 

	4
	Xhaneta
	Prodani
	
	
	
	
	1
	
	3/60
	250
	
	
	          3,548,000 

	5
	Suhela
	Libohova
	
	
	
	
	1
	
	3/60
	250
	
	
	          3,548,000 

	6
	Bulent
	Tela
	
	
	
	
	1
	
	3/60
	250
	
	
	          3,548,000 

	7
	Agron
	Tela
	
	
	
	
	1
	
	3/60
	250
	
	
	          3,548,000 

	8
	Edmond 
	Tela
	
	
	
	
	1
	
	3/60
	250
	
	
	          3,548,000 

	9
	Nesfije
	Selenica
	
	
	
	
	1
	
	3/60
	250
	
	
	          3,548,000 

	10
	Gjerak
	Karaiskaj
	
	
	
	
	1
	
	6/60
	500
	
	
	          7,096,000 

	11
	Felatun
	Karaiskaj
	
	
	
	
	1
	
	6/60
	500
	
	
	          7,096,000 

	12
	Shasivar
	Karaosmani
	
	
	
	
	1
	
	4/60
	333.3333333
	
	
	          4,730,667 

	13
	Shegushe
	Kosova
	
	
	
	
	1
	
	4/60
	333.3333333
	
	
	          4,730,667 

	14
	Anita
	Alicka
	
	
	
	
	1
	
	4/60
	333.3333333
	
	
	          4,730,667 

	15
	Lavdije
	Kalasa
	
	
	
	
	1
	
	6/60
	500
	
	
	          7,096,000 

	 
	 
	 
	 
	 
	 
	 
	 
	 
	 
	5000
	 
	 
	        70,960,000 











VENDIM 
 Nr. 669, datë 15.11.2017

PËR DISA SHTESA DHE NDRYSHIME NË VENDIMIN NR. 1434, DATË 29.10.2008, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I QENDRËS SË RE KOMBËTARE DISPEÇER, I ZYRAVE TË REJA TË OPERATORIT TË SISTEMIT TË TRANSMETIMIT (OST) SHA, DHE I DISPEÇERISË QENDRORE KASHAR”

Në mbështetje të nenit 100 të Kushtetutës dhe të neneve 5, pika 1, 20 dhe 21 të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozim të ministrit të Infrastrukturës dhe Energjisë, Këshilli i Ministrave

VENDOSI:

Në vendimin nr. 1434, datë 29.10.2008, të Këshillit të Ministrave, bëhen këto shtesa dhe ndryshime: 
1. Në listën e miratuar sipas pikës 1 shtohen pronarët e pasurive të paluajtshme, pronë private, që shpronësohen, për interes publik, sipas tabelës bashkëlidhur këtij vendimi. 
2.  Në pikën 3, sipërfaqja 20 935 (njëzet mijë e nëntëqind e tridhjetë e pesë) m2 ndryshon dhe bëhet 26 174 (njëzet e gjashtë mijë e njëqind e shtatëdhjetë e katër) m2. 
3.  Në pikat 3 dhe 4, vlera prej 52 487 020 (pesëdhjetë e dy milionë e katërqind e tetëdhjetë e shtatë mijë e njëzet) lekësh ndryshon dhe bëhet 54 834 092 (pesëdhjetë e katër milionë e tetëqind e tridhjetë e katër mijë e nëntëdhjetë e dy) lekë.
4. Shpronësimi, sipas pikës 1 të këtij vendimi, të fillojë brenda muajit nëntor 2017.
5. Ngarkohen Ministria e Infrastrukturës dhe Energjisë, OST sh.a., dhe Zyra Vendore e Regjistrimit të Pasurive të Paluajtshme Tiranë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama



LISTA E PRONARËVE QË SHPRONËSOHEN PËR EFEKT TË NDËRTIMIT NDËRTESA E RE E OST SHA, QENDRA DISPEÇER DHE SIGURIA E QENDRES DISPEÇER

Lloji i pasurisë së paluajtshme që shpronësohet: tokë bujqësore, arë
Lloji i pasurisë së kulturës bujqësore që dëmtohet
	

	Nr.
	Pronësia

	
	Emri
	Atësia
	Mbiemri
	Lloji i pasurisë
	Nr. kadastral
	Nr. i pasurisë
	Sipërfaqja e pronës m2
	Sipërfaqja e shpronësimit m2
	Çmimi i tokës lekë/m2
	Vlera në lekë
	Shënime

	
	
	
	
	
	
	
	
	
	
	
	

	Bashkia Tiranë
	 
	 
	 
	 
	 
	 
	 
	 
	 
	 

	Njësia Administrative Kashar
	 

	1
	Rexhep
	Shaban
	Sula
	Arë
	2105
	  1/15
	7375      
	3043
	448
	     1,363,264 
	Kashar, Tiranë

	2
	Rexhep
	Shaban
	Sula
	Arë
	2105
	  1/18
	4437      
	2196
	448
	        983,808 
	Kashar, Tiranë




VENDIM
Nr. 698, datë 23.11.2017

PËR CAKTIMIN E DITËS SË HËNË, DATË 27 NËNTOR 2017,  DITË PUSHIMI 

Në mbështetje të neneve 95, pika 2, dhe 100, të Kushtetutës, me propozimin e Kryeministrit, Këshilli i Ministrave

VENDOSI:

1. Caktimin e ditës së hënë, datë 27 nëntor 2017, ditë pushimi për punonjësit e administratës shtetërore.
2. Dita e punës së datës 27 nëntor 2017 do të zëvendësohet në një nga ditët e pushimit brenda këtij viti.
 3. Ngarkohen institucionet e administratës shtetërore për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

1. FORMULAR PER INVENTARIZIMIN E PRONAVE TE PALUAJTSHME SHTETERORE
(Per inventarizimin e pronave te vecanta)

Identifikoi:  Ing.R. Halidini, , Ing Gj.Nagj, Ing. ‘op. H. Madani
Qﬁoé 4 %ZY . .
Bashkia / Komuna : Tirane Supervizoi: Pergj.sek.inventatizifif LDrobon 9 olarse. \
Drejtor: Viola Haxhademi :
Fusha e perdorimit ts Prones:Administrative Aprovoi:  Kryetar Edi Rama
A B c_ !
Nr. Zona Nr. Llojii Emrii Prones Sip. NgaSip. | Funksionlperte | Institucioni/Ent | Institucioni/Enti dhen
Rend.§ Kadastr. & | pasurse Prones Adresa Totale e Totale: cilin me pergjegiest perdornues
Indelsi | Prones | SaNdertese |  perdorst Prona administrative | Statusi juridik i (Shenime te
Hartes (m2) {m2) perdorimit
1 2 3 4 5 6 7 ] 9 10 1
2001 | 330 8123 Inkubatori | Bisnesit Bashkia ink. Bisnesit
Lm0 Rr. J. Misja
2602 | 8360 76 Ujesielles Kanalizime, Tirane MPP.T Ujesj. Kanalizime|
K-12,13 Rr. Dibres
Qytet
2003 | 8360 376 Ujesielles Kanalizime, Tirans MPP.T Ujesj. Kanalizime
K-12,13 Rr. Dibres
Fshat
2004 | 8260 4/52 instituti Ndertimit Tirane MPRT LP.UN.
RS9 Tirane
Rr. S. Delvina
2005 § 8350 6/219 |Alotransporti Alptransportt
N1 Bul. Zog |

